
OBRAZLOŽENJE GODIŠNJEG IZVJEŠTAJA O IZVRŠENJU
 FINANCIJSKOG PLANA ZA 2023. GODINU


Sukladno Pravilniku o polugodišnjem i godišnjem izvještaju o izvršenju proračuna i financijskog plana (Narodne novine, broj 85/23) čelnik proračunskog korisnika podnosi upravljačkom tijelu na usvajanje godišnji Izvještaj o izvršenju financijskog plana za 2023. godinu.
Godišnji izvještaj o izvršenju Financijskog plana Središnjeg registra osiguranika za razdoblje siječanj - prosinac 2023. godine obuhvaća:

1.  Opći dio Godišnjeg izvještaja o izvršenju Financijskog plana,  
2.  Posebni dio Godišnjeg izvještaja o izvršenju Financijskog plana i 
3.  Posebni izvještaji o izvršenju Financijskog plana.


1. OPĆI DIO 

1.1.  SAŽETAK RAČUNA PRIHODA I RASHODA I SAŽETAK RAČUNA      FINANCIRANJA 

Sažetak Računa prihoda i rashoda i Računa financiranja sadrži:
· prikaz ukupno ostvarenih prihoda i primitaka te izvršenih rashoda i izdataka na razini razreda ekonomske klasifikacije
· razliku između ukupno ostvarenih prihoda i rashoda te primitaka i izdataka
· podatke o prijenosu sredstava iz prethodne godine i prijenosu sredstava u sljedeću godinu.
Tablični prikaz sadrži prikaz ukupnih prihoda i ukupnih rashoda na razini skupne ekonomske klasifikacije. 
Ukupni prihodi planirani su u iznosu od 13.134.116,00 eura, a izvršeni su u iznosu od 12.316.450,28 eura. Ukupni rashodi su planirani u iznosu od 10.167.130,00 eura i izvršeni su u iznosu od 9.283.570,27 eura. 
Višak prihoda poslovanja za izvještajno razdoblje iznosi 3.032.880,01 eura. 
Prijenos sredstava u sljedeću godinu iznosi 24.012.024,95 eura i veći je od planiranog za višak sredstava poslovanja u izvještajnom razdoblju. 
    

1.2. RAČUN PRIHODA I RASHODA

1.2.1. – Obrazloženje izvještaja o prihodima i rashodima prema ekonomskoj klasifikaciji

Tablični prikaz sadrži prikaz prihoda i rashoda prema ekonomskoj klasifikaciji i iskazuje se na razini razreda, skupine, podskupine i odjeljka ekonomske klasifikacije.
Ukupni prihodi i primici planirani su u iznosu 13.134.116,00 eura, a izvršeni su u iznosu 12.316.450,28 eura i odnose se na sljedeće vrste prihoda: 

· 63 Tekuće pomoći od institucija i tijela EU u iznosu od 1.398.400,55 eura, a odnosi se na tekuću pomoć temeljem Ugovora MOJA MIROVINA – Unapređenje usluga REGOS-a na tržištu rada,  
· 65 Ostali prihodi za posebne namjene u iznosu od 10.670.520,40 eura, a odnosi se na prihode poslovanja ostvarene naplatom propisane naknade obveznim mirovinskim društvima za vođenje jedinstvenog računovodstva osobnih računa,
· 66 Prihodi od pruženih usluga u iznosu od 1.083,11 eura, a odnosi se na najam aparata za kavu i
· 67 Prihodi iz nadležnog proračuna i od HZZO-a na temelju ugovornih obveza u iznosu od 246.446,22 eura, a odnose sa na Nacionalno sufinanciranje Ugovora MOJA MIROVINA – Unapređenje usluga REGOS-a na tržištu rada.

Ukupni rashodi poslovanja i rashodi za nabavu nefinancijske imovine planirani su u iznosu od 10.167.130,00 eura, izvršeni su u iznosu 9.283.570,27 eura, a odnose se na sljedeće skupine rashoda:  

· Skupina 31 Rashodi za zaposlene u iznosu od 1.552.579,64 eura,
· Skupina 32 Materijalni rashodi u iznosu od 7.081.945,71 eura, 
· Skupina 34 Financijski rashodi u iznosu od 1.452,72 eura,
· Skupina 41 Rashodi za nabavu neproizvedene dugotrajne imovine u iznosu od 55.135,28 eura i 
· Skupina 42  Rashodi za nabavu proizvedene dugotrajne imovine u iznosu od 592.456,92 eura. 


1.2.2. Obrazloženje izvještaja o prihodima i rashodima prema Izvorima financiranja  

Tablični prikaz sadrži prikaz prihoda i rashoda prema Izvorima financiranja, a iskazani su na razini razreda i skupine.

Ukupni prihodi ostvareni su u iznosu 12.316.450,28 eura, a odnose se na sljedeće skupine Izvora financiranja:  
· Skupina 12 Sredstva učešća za pomoći u iznosu od 246.446,22 eura,
· Skupina 31 Vlastiti prihodi u iznosu od 1.083,11 eura, 
· Skupina 43 Ostali prihodi za posebne namjene u iznosu od 10.670.520,40 eura,
· Skupina 51 Pomoći od EU (refundacija zrakoplovnih karata) u iznosu od 2.272,00 eura 
· Skupina 56 Fondovi EU u iznosu od 1.396.128,55 eura. 

Ukupni rashodi ostvareni su u iznosu 9.283.570,27 eura, a odnose se na sljedeće skupine Izvora financiranja:  

· Skupina 12 Sredstva učešća za pomoći u iznosu od 246.446,22 eura,
· Skupina 31 Vlastiti prihodi u iznosu od 1.083,11 eura, 
· Skupina 43 Ostali prihodi za posebne namjene u iznosu od 7.637.640,39 eura,
· Skupina 51 Pomoći od EU  (refundacija zrakoplovnih karata) u iznosu od 2.272,00 eura 
· Skupina 56 Fondovi EU u iznosu od 1.396.128,55 eura. 




1.2.3. Obrazloženje izvršenja po funkcijskoj klasifikaciji 
Tablični prikaz sadrži prikaz rashoda prema funkcijskoj klasifikaciji brojčane oznake 1090 – aktivnosti socijalne zaštite koje nisu drugdje svrstane, a iskazani su na razini razreda i skupine.  Planirana su sredstva u iznosu 10.167.130,00 eura, a izvršena su u iznosu od 9.283.570,27 eura.


1.3. RAČUN FINANCIRANJA

REGOS nije imao Primitaka od financijske imovine i zaduživanja niti Izdataka za financijsku imovinu i otplate zajmova.



2. POSEBNI DIO GODIŠNJEG IZVJEŠTAJA O IZVRŠENJU        FINANCIJSKOG PLANA ZA 2023. GODINU


Posebni dio Godišnjeg izvještaja o izvršenju Financijskog plana za 2023. godinu je tablični prikaz izvršenja po programskoj, ekonomskoj i funkcijskoj klasifikaciji te izvorima financiranja sa brojčanim oznakama i nazivima razdjela i glave, programa, aktivnosti i projekata. 


	2.1. Obrazloženje izvršenja po programskoj klasifikaciji


	2.1.1.  A539048 Administracija i upravljanje Središnjeg registra osiguranika
Sredstva ove aktivnosti su namijenjena za redovne troškove administracije i upravljanja  REGOS-a, a obuhvaćaju rashode za zaposlene, materijalne rashode, ostale financijske rashode, rashode za nabavu proizvedene imovine te rashode za dodatna ulaganja za ostalu nefinancijsku imovinu. Planirana sredstva za obavljanje ove aktivnosti u 2023. godini iznose 2.192.267,00 eura, a izvršenje u izvještajnom razdoblju iznosi 1.673.339,87 eura, 76,33% od planiranih sredstava.




	2.1.2.  A772002 Tehnička podrška II. stupu i razmjena podataka 
U izvještajnom razdoblju obavljali su se poslovi na osiguranju provedbe
sustava individualne kapitalizirane štednje i unapređenju poslovnih procesa u skladu s
djelokrugom rada REGOS-a:
- raspored uplata doprinosa za mirovinsko osiguranje na temelju individualne kapitalizirane štednje u obvezne mirovinske fondove i društva od ukupno povezanih uplata doprinosa za mirovinsko osiguranje na temelju individualne kapitalizirane štednje,
- obrada zahtjeva za rješavanje nepovezanih uplata doprinosa za mirovinsko osiguranje na temelju individualne kapitalizirane štednje u ukupnom broju zaprimljenih zahtjeva obveznika i
- rješavanje zahtjeva za isplatu nasljedstva s osobnih računa članova obveznih mirovinskih fondova u ukupnom broju osnovanih zahtjeva za isplatu nasljedstva s osobnih računa članova obveznih mirovinskih fondova. 
Pokazatelj učinka i rezultata je 100%.
Tehnička podrška II. stupu i razmjena podataka financijski je najznačajnija aktivnost REGOS-a i obuhvaća poslove vezane uz prijavu/promjenu obveznog mirovinskog fonda i kategorije mirovinskog fonda, povezivanje podataka iz Obrazaca JOPPD s pripadajućim uplatama doprinosa za mirovinska osiguranja, prosljeđivanje povezanih uplata u obvezne mirovinske fondove i društva, preračun u obračunske jedinice i evidentiranje na osobnim računima osiguranika, zatvaranje osobnih računa i isplata sredstava zakonskim primateljima te istup iz II. stupa. Poslovi iz djelatnosti REGOS-a obavljaju se u suradnji s outsourcing partnerima: FINA-om i APIS IT-om. Planirana sredstva za obavljanje ove aktivnosti u 2023. godini iznose 5.640.719,00 eura, a izvršenje u izvještajnom razdoblju iznosi 5.486.174,73 eura, 97,26% od planiranih sredstava. 


	2.1.3.  K539301 Informatizacija 
Sredstva ove aktivnosti su namijenjena za informatizaciju REGOS-a i obuhvaćaju rashode za računalne usluge, licence, računala i računalnu opremu te ulaganja u računalne programe. Planirana sredstva za obavljanje ove aktivnosti u 2023. godini iznose 586.520,00 eura, a izvršenje u izvještajnom razdoblju iznosi 475.603,32 eura, 81,09% od planiranih sredstava. 

	2.1.4.  K772001 Obnova voznog parka
Sredstva ove aktivnosti su namijenjena za obnovu voznog parka i obuhvaćaju rashode za nabavljeni službeni automobil putem operativnog leasinga. Planirana sredstva za obavljanje ove aktivnosti u 2023. godini iznose 6.636,00 eura, a izvršenje u izvještajnom razdoblju iznosi 5.877,58 eura, 88,57% od planiranih sredstava.

	2.1.5.  T772005 OP učinkoviti ljudski potencijali 2014.-2020.
Sredstva ove aktivnosti namijenjena su za realizaciju projekta „MOJA MIROVINA – Unapređenje usluga REGOS-a na tržištu rada“ za povlačenje sredstava iz Europskog socijalnog fonda u okviru Operativnog programa učinkoviti ljudski potencijali 2014.-2020., a obuhvaćaju rashode za zaposlene, materijalne rashode i rashode za nabavu proizvedene dugotrajne imovine. Projektom „MOJA MIROVINA – Unapređenje usluga REGOS-a na tržištu rada“ uspostavljeni su Mirovinsko informativni centri kao značajna poslovna infrastruktura u četiri regionalna centra (Zagrebu, Osijeku, Rijeci i Splitu) koji predstavljaju temelj za otvorenost i transparentnost mirovinskog sustava prema javnosti. Planirana sredstva za obavljanje ove aktivnosti u 2023. godini iznose 1.740.988,00 eura, a izvršenje u izvještajnom razdoblju iznosi 1.642.574,77 eura, 94,35% od planiranih sredstava. 


	3. POSEBNI IZVJEŠTAJI O IZVRŠENJU FINANCIJSKOG PLANA 


Posebni izvještaji iz članka 30. ovoga Pravilnika u godišnjem izvještaju o izvršenju financijskog plana proračunskog i izvanproračunskog korisnika su: 

3.1. Izvještaj o korištenju proračunske zalihe

REGOS nije koristio proračunske zalihe.
 
3.2. Izvještaj o zaduživanju na domaćem i stranom tržištu novca i kapitala

REGOS nema zaduženja na tržištu novca i kapitala. 

3.4. Izvještaj o danim jamstvima i plaćanjima po protestiranim jamstvima

REGOS nema danih jamstava i plaćanja po protestiranim jamstvima.

3.5. Izvještaj o korištenju sredstava fondova Europske unije 

Ugovor o dodijeli bespovratnih sredstava za operaciju koja se financira iz Europskog socijalnog fonda u financijskom razdoblju 2014.-2020. UP.01.3.2.12.0001 MOJA MIROVINA – Unapređenje usluga REGOS-a na tržištu rada (u nastavku: Ugovor). Ugovor je potpisan 22. svibnja 2020. godine. U okviru Ugovora financirani su sljedeći troškovi Mirovinsko informativnih centara (u nastavku: MIC):
- izrade idejnog rješenja unutarnjeg uređenja 
- građevinsko obrtničkih radova adaptacije prostora MIC-eva,
- opremanje namještajem, uredskom, informatičkom i edukacijskom opremom,
- plaće novozaposlenih radnika REGOS-a i HZMO-a,
- obuka koordinatora MIC-eva,
- radna odjeća za sve zaposlenike MIC-eva,
- usluge produkcije i emitiranja televizijskih, radio, Internet i outdoor promotivnih sadržaja i      - izgradnja i implementacija digitalne platforme s individualnim mirovinskim informacijama. 
Iz ovog Ugovora financirana je digitalizacija i implementacija IT sustava za digitalizaciju dokumenata i procesa REGOS-a. Također su financirane edukacije za 721 zaposlenika REGOS-a, HZMO-a, ZOS-i i AORT-a iz područja mirovinske pismenosti.
MIC je prostor otvoren za građane i poduzetnike koji se žele na kvalitetan način i uz pomoć stručnih i posebno obučenih zaposlenika informirati o sustavu mirovinskog osiguranja iz djelokruga rada REGOS-a i HZMO-a. U MIC-u je korisnicima dostupno stručno osoblje oba partnera (REGOS i HZMO) za sve informacije i upute o postupanju u kontekstu mirovinskog osiguranja. Procesi i postupci za ostvarivanje prava iz mirovinskog osiguranja su složeni (uključuju složenu interakciju više institucija mirovinskog sustava), od građana zahtijevaju višekratnu pojedinačnu interakciju sa svakim sudionikom (HZMO, REGOS, mirovinska osiguravajuća društvo i sl.). 
 Ugovorena sredstva za realizaciju projekta „MOJA MIROVINA – Unapređenje usluga REGOS-a na tržištu rada iznose 7.179.749,16 eura, a realizacija je 5.032.156,79 eura. 


3.5. Izvještaj o danim zajmovima i potraživanjima po danim zajmovima 

REGOS nema danih zajmova i potraživanja po danim zajmovima.

3.6. Izvještaj o stanju potraživanja i dospjelih obveza te o stanju potencijalnih obveza     po osnovi sudskih sporova
 
Potraživanja na kraju izvještajnog razdoblja iznose 24.955.966,06 eura, a odnose se na:
	
· potraživanja za prihode po posebnim propisima u iznosu 920.850,85 eura, koja se odnose na potraživanja od obveznih mirovinskih društava za vođenje jedinstvenog računovodstva osobnih računa u prosincu 2023. godine,
· potraživanja za vlastite prihode u prosincu 2023. godine u iznosu 90,26 eura,
· potraživanja za prihode iz proračuna u iznosu od 24.035.024,95 eura, koja se odnose na prihode ostvarene naplatom propisane naknade obveznim mirovinskim društvima za vođenje jedinstvenog računovodstva osobnih računa u iznosu 24.012.024,95 eura i na potraživanja za prihode po osnovu jamstava uplaćenih u proračun u iznosu 23.000 eura.


REGOS nema dospjelih obveza na kraju izvještajnog razdoblja.

Potencijalne obveze po sudskim sporovima iznose 1.328,00 eura i odnose se na parnični postupak koji je u tijeku. 

